Document ID: 32001R2557

Uredba Komisije (ES) št. 2557/2001
z dne 28. decembra 2001
o spremembah Priloge V Uredbe Sveta (EGS) št. 259/93 o nadzorovanju in kontroli pošiljk odpadkov znotraj Evropske skupnosti, v Skupnost in iz nje
KOMISIJA EVROPSKIH SKUPNOSTI JE -
ob upoštevanju pogodbe o ustanovitvi Evropske skupnosti,
ob upoštevanju Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje [1], kakor je bila nazadnje spremenjena z Odločbo Komisije 1999/816/ES [2], in zlasti člena 16(1) Uredbe,
ob upoštevanju naslednjega:
(1) S Sklepom Sveta 93/98/EGS [3] je Skupnost od 7. februarja 1994 pogodbenica Baselske konvencije o nadzoru čezmejnega premeščanja nevarnih odpadkov in njihovega odstranjevanja.
(2) Po členu 1(4) Direktive Sveta 91/689/EGS z dne 12. decembra 1991 o nevarnih odpadkih [4], kakor je bila spremenjena z Direktivo 94/31/ES [5] in spremenjena glede na uradna obvestila držav članic, je bil sprejet seznam nevarnih odpadkov. Najnovejša različica seznama nevarnih odpadkov je vključena v Odločbo Komisije 2000/532/ES [6], kakor je bila nazadnje spremenjena z Odločbo Sveta 2001/573/ES [7].
(3) Skupnost je odobrila Sklep C(2001) 107 Sveta OECD o Reviziji Sklepa C(92) 93/končni o nadzoru prehoda odpadkov, namenjenih za postopke predelave, preko meja, vključno zlasti del II dodatka 4 k Sklepu, ki vsebuje seznam odpadkov, za katere velja tako imenovani oranžni kontrolni postopek tega Sklepa.
(4) Sklep C(2001) 107 Sveta OECD, vključno z delom II dodatka 4 k Sklepu, je za države članice in Skupnost edini zavezujoč dokument za dokončanje potrebnih postopkov Skupnosti [8]. Zato je treba zagotoviti, da se OECD spremembe v zvezi z delom II dodatka 4 za namene te Uredbe prenesejo v zakonodajo Skupnosti od istega datuma dalje kot spremembe, vključene v Odločbi 2000/532/ES, to je 1. januarja 2002.
(5) Treba je spremeniti Prilogo V Uredbe Sveta (EGS) št. 259/93 in tako zagotoviti, da njena dela 2 in 3 polno upoštevata najnovejši seznam nevarnih odpadkov, sprejet po členu 1(4) Direktive 91/689/EGS, in najnovejši seznam odpadkov, ki ga je sprejel Svet OECD in odobrila Skupnost.
(6) Ukrepi, predvideni v tej uredbi, so v skladu z mnenjem Odbora, ustanovljenega s členom 18 Direktive 75/442/EGS -
SPREJELA NASLEDNJO UREDBO:
Člen 1
Priloga V k Uredbi Sveta (EGS) št. 259/93 se nadomesti s Prilogo k tej uredbi.
Člen 2
Ta uredba začne veljati 1. januarja 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. decembra 2001

Labels: 3
20